**Općina Antunovac, Braće Radića 4, 31216 Antunovac,** OIB: 30812410980, koje zastupa

\_\_\_\_\_\_\_\_\_\_\_\_\_\_\_\_\_\_\_\_\_\_\_(u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ koje zastupa direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu: Ugovaratelj) sklopili su slijedeći:

**UGOVOR**

**o uslugama stručnog nadzora**

**nad izgradnjom Poduzetničkog inkubatora i akceleratora Antunovac**

**I. PREDMET UGOVORA**

**Članak 1.**

Izvođač se obvezuje za potrebe Naručitelja u sklopu projekta **Poduzetničkog inkubatora i akceleratora Antunovac** KK.03.1.2.01.0012 i pod uvjetima određenim ovim Ugovorom, izvršiti usluge stručnog nadzora sukladno uvjetima navedenim u ugovorenom troškovniku i projektnom zadatku i naročito:

* prema odredbama Zakona o prostornom uređenju i gradnji, kontrolu ispunjavanja ugovornih obveza izvođača radova prema investitoru i poduzimanja odgovarajućih mjera za realizaciju tih obveza,
* trošenja sredstava po namjeni, dinamici i visini,
* održavanja ugovorenih rokova,
* kvalitete radova,
* izgradnje prema građevinskoj dozvoli i izvedbenom projektu.

**Članak 2.**

Na temelju provedenog otvorenog postupka javne nabave male vrijednosti za usluge stručnog nadzora nad izgradnjom Poduzetničkog inkubatora i akceleratora Antunovac, koji se vodi pod evidencijskim brojem 85/2017-3, Naručitelj je Odlukom o odabiru (KLASA:\_\_\_\_\_\_\_\_\_\_\_ URBROJ:\_\_\_\_\_\_\_\_\_\_\_\_\_\_\_\_ od\_\_.\_\_\_\_ 2017. godine) odabrao ponudu Ugovaratelja broj \_\_\_\_\_\_\_\_\_\_\_\_\_\_ od \_\_\_\_\_\_\_\_ 2017. godine kao ekonomski najpovoljniju ponudu sukladno objavljenim kriterijima za odabir te uvjetima i zahtjevima iz Dokumentacije o nabavi.

**II. NAČELA UGOVORA**

**Članak 3.**

Ugovaratelj je dužan ispuniti sve ugovorne obveze preuzete potpisom ovog Ugovora.

Ugovaratelj potpisom ovog Ugovora potvrđuje da su mu poznati svi uvjeti za izvršenje Ugovora.

Ugovorne strane su dužne pridržavati se načela savjesnosti i poštenja, surađivati radi potpunog i urednog ispunjenja ovoga Ugovora i ostvarivanja prava u tim odnosima i suzdržati se od postupka kojim se može drugome prouzročiti šteta.

Ugovorne strane dužne su u ispunjavanju svojih obveza postupati s pažnjom koja se u pravnom prometu zahtijeva u odgovarajućoj vrsti obveznih odnosa (pažnja dobrog gospodarstvenika, odnosno pažnja dobrog domaćina).

Ugovaratelj je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

**III. CIJENA**

**Članak 4.**

Vrijednost usluga stručnog nadzora iz članka 1. ovog Ugovora je:

Bez PDV-a \_\_\_\_\_\_\_\_\_\_\_\_\_ kn

PDV 25% \_\_\_\_\_\_\_\_\_\_\_\_\_ kn

Ukupno: \_\_\_\_\_\_\_\_\_\_\_\_\_ kn

(slovima: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

**IV. UVJETI PLAĆANJA**

**Članak 5.**

Općina Antunovac će za izvršenu uslugu iznos uplatiti po ispostavljenim računima i po prihvaćenim izvještajima stručnog nadzora, koje moraju odgovarati ugovorenim cijenama i prema stvarno obavljenom poslu.

Plaćanje po računima vršit će se u cijelosti u roku od 30 (trideset) dana od primitka i ovjere, dok će se okončan račun platiti u roku 60 (šezdeset) dana od dana primitka završnog izvještaja nadzornog inženjera i uspješno obavljenog tehničkog pregleda građevine koja je predmet usluge stručnog nadzora.

Naručitelj će vršiti plaćanja po ispostavljenim računima do visine ugovorenog iznosa iz članka 4. ovoga Ugovora na račun Ugovaratelja IBAN \_\_\_\_\_\_\_\_\_\_\_\_\_\_, otvoren u \_\_\_\_\_\_\_\_\_\_\_\_\_\_\_\_\_.

Naručitelj ima pravo prigovora na ispostavljene račune ukoliko utvrdi nepravilnosti te pozvati Ugovaratelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

**V. UVOĐENJE U POSAO**

**Članak 6.**

Naručitelj se obvezuje ishoditi potrebnu dokumentaciju odnosno obaviti potrebne radnje i uvesti Ugovaratelja u posao.

Ugovaratelj se obvezuje s izvršenjem usluge započeti odmah po ostvarivanju ovih uvjeta.

Ugovaratelj je dužan, prije početka izvršenja usluge, pripremljenu dokumentaciju za izvođenje radova detaljno proučiti i Naručitelja upozoriti na moguće nedostatke ili nejasnoće i u svezi s tim tražiti pisane upute.

**VIII. ODGOVORNA OSOBA ZA IZVRŠENJE USLUGE**

**Članak 7.**

Ugovaratelj je odgovoran za nadzor nad svim radovima koji su predmet ugovorene usluge, za međusobnu usklađenost provedbe obveza iz ovoga Ugovora te ujedno koordinira primjenu propisa kojima se uređuje sigurnost i zdravlje radnika tijekom izvođenja radova.

**IX. PREDSTAVNIK NARUČITELJA**

**Članak 8.**

Predstavnik Naručitelja kao odgovorna osoba prati realizaciju izvođenja ugovorenih radova i rad Ugovaratelja, stručnog nadzora i ima pravo pristupa na gradilište u svako doba uz poštivanje pravila propisana Zakonom o zaštiti na radu.

Predstavnika Naručitelja zaduženog za praćenje realizacije ovog Ugovora imenuje Općina Antunovac svojom Odlukom.

**XI. PRIMOPREDAJA**

**Članak 9.**

Nakon završetka radova od strane izvođača, obavit će se primopredaja građevine u kojoj sudjeluje i Nadzorni inženjer Ugovaratelja. O primopredaji se sastavlja zapisnik, a potpisuju ga Nadzorni inženjer, ovlašteni predstavnici Naručitelja i Ugovaratelja.

**XII. ROK IZVOĐENJA**

**Članak 10.**

Početak izvršenja ugovora počinje danom imenovanja stručnog nadzora od strane naručitelja, koje će uslijediti nakon prijave gradilišta za Izgradnju i opremanje poduzetničkog inkubatora i akceleratora Antunovac, koje je predmet usluge stručnog nadzora, a završetak izvršenja ugovora je najkasnije 13 mjeseci od dana imenovanja.

Rok završetka posla uključuje tehnički pregled građevine i ishođenje uporabne dozvole.

Utvrđeni rok za završetak ugovorenog nadzora iznimno se može produžiti u sljedećim slučajevima:

- u kojima je radi bitno promijenjenih okolnosti ili više sile Ugovaratelj bio spriječen izvoditi radove, te je dužan pisanim putem zahtijevati produljenje roka završetka radova do prestanka okolnosti, a najkasnije u roku od 3 (tri) dana od dana nastanka okolnosti koje dovode do zakašnjenja,

- kada zbog nepovoljnih vremenskih prilika nije bilo moguće izvoditi pojedine vrste radova, rok izvođenja radova produljit će se za odgovarajući broj dana, što se utvrđuje u građevinskom dnevniku, a ovjerava nadzorni inženjer temeljem evidencije meteoroloških uvjeta tijekom izvođenja radova i

- kada Naručitelj izda nalog o privremenoj ili trajnoj obustavi radova.

**XIII. ZAJEDNICA GOSPODARSKIH SUBJEKATA**

**Članak 11.**

Sukladno Dokumentaciji o nabavi i ponudi iz članka 1. ovoga Ugovora, ugovorne strane utvrđuju člana/ove zajednice gospodarskih subjekata i usluge koje će isti obavljati, kako slijedi:

-

**XIV. PODUGOVARATELJI**

**Članak 12.**

Sukladno Dokumentaciji o nabavi i ponudi iz članka 1. ovoga Ugovora, ugovorne strane utvrđuju podugovaratelja/e i usluge koje će isti obavljati, kako slijedi:

-

Sudjelovanje podugovaratelja ne utječe na odgovornost Ugovaratelja za izvršenje ovoga Ugovora.

**XV. UGOVORNA KAZNA**

**Članak 13.**

Ukoliko krivnjom Ugovaratelj dođe do prekoračenja ugovorenog roka izvršenja posla Naručitelj ima pravo od Ugovaratelja naplatiti ugovornu kaznu za prekoračenje ugovorenog roka.

Ugovorna kazna se utvrđuje u visini 1‰ (jednog promila) od ukupno ugovorenog iznosa za svaki dan prekoračenja roka, s tim da sveukupno ugovorna kazna ne može biti veća od 5% (pet posto) od ugovorenog iznosa.

**XVI. RASKID UGOVORA**

**Članak 14.**

U slučaju nepoštivanja obveza utvrđenih ovim Ugovorom i/ili nedostavljanja jamstva za uredno ispunjenje ugovora, Naručitelj će pisanom reklamacijom obavijestiti Ugovaratelja o povredi Ugovora i odrediti rok od 2 (dva) dana da ispravi povredu. U slučaju da Ugovaratelj ne ispravi povredu ugovorne strane su suglasne da je nastupio raskidni uvjet i da učinci ovoga Ugovora prestaju, o čemu će Ugovaratelja izvijestiti pisanim putem preporučenom poštanskom pošiljkom ili na drugi dokaziv način.

Naručitelj u slučaju iz prethodnog stavka ima pravo naplatiti jamstvo za uredno ispunjenje ugovora, kao i zatražiti naknadu štete prema općim pravilima odgovornosti za štetu, sukladno Zakonu o obveznim odnosima.

**XVII. JAMSTVO ZA UREDNO ISPUNJENJE UGOVORA**

**Članak 15.**

 Ugovaratelj je dužan prije potpisivanja Ugovora, naručitelju predati jamstvo za uredno ispunjenje Ugovora o javnoj nabavi u vrijednosti 10% (deset posto) ugovorenog iznosa bez poreza na dodanu vrijednost, u obliku bankarske garancije naplative „bez prigovora“ i „na prvi poziv“ na kojoj je kao korisnik naznačena Općina Antunovac sukladno članku 1039. Zakona o obveznim odnosima, s jamstvenim rokom od 13 mjeseci od dana potpisa ugovora, a točan datum trajanja jamstva biti će definiran u ugovoru.

Ako jamstvo za uredno izvršenje ugovora ne bude naplaćeno, korisnik će ga vratiti ugovaratelju nakon isteka ugovora i dostave jamstva za otklanjanje nedostataka u jamstvenom roku.

U slučaju produženja roka trajanja ugovora, Isporučitelj je obvezan produžiti rok valjanosti garancije banke do okončanja svih poslova po Ugovoru, u suprotnom će Naručitelj prije isteka roka valjanosti aktivirati prethodno dostavljeno jamstvo za uredno izvršenje ugovora.

**XX. IZMJENE UGOVORA**

**Članak 16.**

Naručitelj i Ugovaratelj smiju izmijeniti ovaj Ugovor tijekom njegova trajanja bez provođenja novog postupka javne nabave sukladno članku 316. i članku 317. ZJN 2016.

U slučajevima izmjena Ugovora tijekom njegova trajanja, na strani ugovaratelja, primjenjuju se odredbe članka 318. ZJN 2016.

U slučajevimaizmjena Ugovora tijekom njegova trajanja, koje nisu značajne primjenjuju se odredbe članka 319. i članka 320., a uzimajući u obzir nedopustivost izmjena prema članku 321. ZJN 2016.

**XXI. ZAVRŠNE ODREDBE**

**Članak 24.**

U svemu ostalom što nije regulirano odredbama ovog Ugovora primjenjivat će se Zakon o javnoj nabavi i na odgovarajući način odredbe Zakona o obveznim odnosima, Zakona o gradnji, Zakona o poslovima i djelatnostima prostornog uređenja i gradnje i ostalim propisima koji uređuju predmetno područje.

**Članak 25.**

Ugovorne strane se obvezuju da će eventualne sporove koji mogu proizaći iz ovoga Ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno nadležnog suda u Osijeku.

**Članak 26.**

Ovaj Ugovor sastavljen je u 8 (osam) primjeraka od kojih Naručitelj zadržava 6 (šest) primjeraka, a Ugovaratelj 2 (dva) primjerka.

**Članak 27.**

Ugovorne strane potpisom preuzimaju prava i obveze iz ovoga Ugovora.

KLASA:

URBROJ:

\_\_\_\_\_,\_\_\_\_\_\_\_\_\_\_\_\_\_ 2017. godine

 Ugovaratelj Naručitelj